**Eesti Lauatenniseliit**

**Arengukava aastateks**

2019-2025

1. Sissejuhatus

Eesti Lauatenniseliit (edaspidi ELTL) on valdkonna katuseorganisatsiooniks Eestis, kuhu kuulub 2019. aasta märtsi seisuga 42 liiget. ELTL-i üldeesmärgiks on aidata kaasa lauatenniseelu edendamisele ning seista Eesti lauatennise esindatuse ees rahvusvahelistel võistlustel.

ELTL-i arengukava on strateegiline dokument, mis määrab alaliidu tegevuse põhisuunad aastateks 2019 – 2025. Käesoleva arengukava ülesandeks on anda ülevaade ELTL senisest tegevusest ja hetkeolukorrast ning sõnastada arendustegevus , mis tagab orgnisatsiooni jätkusuutliku arengu järgnevateks aastateks. Lisaks töösuunadele, mida soovitakse järgnevatel aastatel ellu viia on välja toodud ka sammud, mis juba praegu astutakse ning on ellu kutsutud.

Arengukava koostamisel on arvestatud Eesti üldist spordipoliitikat, sealhulgas Eesti Spordi Hartas sätestatut. ELTL-i eesmärgiks on kaasata ühised huvid ja ressursid Eesti lauatennise tulemus- ning rahvaspordi arendamiseks.

1. Missioon

Eesti Lauatenniseliit on katusorganisatsiooniks kõigile lauatennist harrastatavatele klubidele Eestis ning on selle spordiala juhtiv edasiarendaja Eestis.

1. Visioon

„Eesti lauatennis olümpiamängudele“

1. Põhiväärtused

Eesti Lauatenniseliidu tegevust läbivad põhimõtted ning väärtused:

* 1. Demokraatlikus
* Liikmetel on õigus osaleda juhtorganite töös enda poolt määratud esindajate kaudu
* Juhtorganites käib otsustamine poolthäälte enamuse järgi
* Otsustamisel üritatakse jõuda konsensusele
	1. Avatus

- Liit omab aktiivset kontakti erinevate organisatsioonidega ning näitab välja initsiatiivi uute, spordi arengule kaasaaitavate projektide käivitamistel ja läbiviimistel.

- Igal Liidu liikmel on õigus öelda välja oma arvamus, juhtida tähelepanu ebakõladele ja rääkida kaasa Liitu puudutavate otsuste langetamisel.

- Liit järgib oma tegevuses ausa mängu põhimõtteid.

4.3 Partnerlus- ja koostöö

- Huvitatud osapooled kaasatakse tegevusse

- Juhtorgan on valmis panustama vajadusel liikmete tegevusse

- Alaliit peab oluliseks jätkusuutlikuks olemiseks leidma uusi koostööpartnereid ning hoidma häid suhteid olemasolevate koostööpartneritega

4.4 Traditsioonide ning hea tava järgimine

- Heade eetiliste tavade järgimine Liidu ja liikmete vahelisel suhtlemisel

- Liidu ja tema liikmete hea nime ja väärika maine kujundamine

- Sümboolika kasutamine liidu esindamisel

4.5 Liikmete huvides tegutsemine

- Liit kaitseb ja esindab liikmete huvisid

- Liit tunnustab ja toetab oma liikmeid

4.6 Innovaatilisus

- Liit kasutab ala arendamisel uuenduslikke lahendusi

- Organisatsiooni ülesehitusel kasutatakse kaasaegseid meetodeid ja vahendeid

1. Hetkeolukorra kirjeldus
	1. Üldjuhtimine

Eesti Lauatenniseliidule valiti 2018. aasta mais kuni neljaks aastaks juhtima 7-liikmeline juhatus, kellest üks liige kaks kuud hiljem ajapuuduse tõttu astus juhatusest välja. Seega on liidul juhatuse esimees ning 5-liikmeline juhatus. Juhatus töötab vabatahtlikkuse alusel ilma rahalisi hüvesid saamata.

Liidul on kaks palgalis töötajat, kellest esimene on peasekretär ning teiseks Eesti koondise peatreener.

Alates märtsist on Eesti Lauatenniseliidul kontor aadressil Laki 3, Tallinn. Kontor koosneb laost ning tööruumist.

* 1. Lauatennise harrastajad

|  |  |  |  |  |
| --- | --- | --- | --- | --- |
| **2015** | **2016** | **2017** | **2018\*** | **2019\*** |
| 2236 | 2180 | 2021 | 1756 | 1795 |

Tabel 1; Harrastajate arv (\*puuduvad spordikoolides lauatennist harrastavad inimised)

Lauatennise harrastajate arv on Eesti Spordiregistri andmetel mõned aastad tagasi märgatavalt langenud, kuid viimastel aastatel saavutanud väikese kuid stabiilse tõusu. Eesti Lauatenniseliidu võistlustel sai võrdsetel tingimustel klubilise kuuluvusega mängijatega võistelda klubitud mängijad kuni 2019 aasta alguseni. Alates 2019. aastast on oluliselt piiratud ning raskendatud klubitutel mängijatel osaleda ELTL egiidi all toimuvatel võistlustel. 2018. aastas oktoobri seisuga oli Eesti Lauatenniseliidu reitingus 40,5 % mängijatest klubitud ning selle tulemusena ei kvalifitseeru need mängijad Eesti Spordiregistri jaoks harrastajateks.

* 1. Liikmesklubid

|  |  |  |  |  |
| --- | --- | --- | --- | --- |
| **2015** | **2016** | **2017** | **2018** | **2019** |
| 39 | 38 | 38 | 38 | 42 |

Tabel 2; Liikmesklubide arv

Liikmesklubide arv on püsinud kuni tänavuse aastani ilma suuremate muudatustega. Liikmete arvu vähenemise ning paigalseisu on tekitanud punktis 5.1 kirjeldatud olukord, kus mängijad ei ole sunnitud omale klubi leidma või tegema. 2018. aasta teises pooles välja kuulutatud kitsendused klubitutele on kaasa toonud uute klubide tekke ning alaliiduga liitumise soovi.

2018. aastal arvati liikmete hulgast välja vastavalt nende poolt esitatud taotlustele 2 klubi ning viimase poole aasta jooksul on vastu võetud 6 uut klubi.

|  |  |  |  |  |
| --- | --- | --- | --- | --- |
| **2015** | **2016** | **2017** | **2018** | **2019** |
| 1206 | 1178 | 1229 | 1240 | 1283 |

Tabel 3; Liikmesklubide liikmete arv

2019. aasta andmetes ei ole veel kajastatud nende klubide liikmete arv, kes on liitunud 2019 aasta alguses. Seega võib väita, et oleme ületanud 1300 piiri. Põhjuseks samuti eelpool kirjeldatud klubitute mängijate probleemi lahendus.

5.4 Treenerid

|  |  |  |  |  |
| --- | --- | --- | --- | --- |
| **2015** | **2016** | **2017** | **2018** | **2019** |
| 54 | 50 | 48 | 36 | 36 |

Tabel 4; Treenerite arv

Treenerite arv on olnud pidevas vähenemises ning suurem langus on toimunud viimasel aastal, kui paljud treenerid jätsid kutse pikendamata.

Alaliit korraldab iga aastaselt treenerite kutsekomisjoni eestvedamisel treenerikoolitusi. Tehakse koostööd Euroopa katuseorganisatsiooniga leides võimalusi nende poolt koolituste rahastamiseks ning läbiviimiseks.

1. SWOT-analüüs

Analüüs sai koostatud 2019 aasta mai kuus toimunud korralisel volikogu koosolekul.

**Tugevused**

Väiksus, vähene bürokraatia, lai kandepind, odav harrastada, madalad kulud, vabatahtlik juhtimine, noored juhid, populaarsuse tõus, väli- ja koolilaudade rohkus

**Nõrkused**

Väiksus, vähene jõudlus, finantsiline nõrkus, juunioride võistluste puudumine, oma „staari“ puudumine, treenerite vähesus, treenerite vähene motivatsioon, koondise mängijate vähene treeningkoormus, statsionaarsete saalide vähesus

**Võimalused**

Liikumisharrastuse teadlikkuse tõus, omavaltisuse poolne panus välilaudade võrgustiku rajamisel, koostöö naaberriikidega, meediapartneri leidmine, tipptreenerite Eestisse toomise võimalus

**Ohud**

Palju konkureerivaid tegevusi, vabatahtlik juhtimine, rahastamise vähenemine

1. Strateegilised eesmärgid
	1. Tippsport

Eesmärk

* Pääseda koondistega kõikidele tiitlivõistlustele
* Alale peasponsori leidmine

Strateegia

* Treenerite jätkusuutlik koolitamine ning motiveerimiseks vajaliku paketi leidmine
* Treeningkeskuse/keskuste loomine
* Klubiliste tegevuste soodustamine ning tunnustamine
* Sponsorprogrammide väljatöötamine ning arendamine
* Avaliku nähtavuse suurendamine koostöös meedia ning teadliku turundustegevusega
	1. Lauatennise kandepind

Eesmärk

* Kahekordistada harrastajate arvu sh noormängijate arvu

Strateegia

* Treeningbaaside leidmine suurematesse linnadesse ja statsionaarsete lauatennisesaalide arvu suurendamine
* Koolidesse suunatud turundustegevus ning treenimisvõimaluste loomine
* Tihedam koostöö meediaga
* Eestile oluliste võistluste ülekandmine Delfi TV-s
* Rahvusvaheliste võistluste korraldamine Eestis
* Koostöös omavalitsustega välilaudade arvu suurendamine
* Kohtunike jätkusuutlik koolitamine ning motiveerimiseks vajaliku paketi leidmine